ROMANIA 
JUDETUL PRAHOVA
PRIMARIA COMUNEI FULGA
ANUNT
Comuna Fulga, Județul Prahova, organizează concurs în vederea ocupării unui post vacant de execuție de MEDIATOR ȘCOLAR - cod COR 235911, pe perioadă determinată, cu durata timpului de lucru de 4 ore/zi, 20 ore/săptămână, în cadrul echipei de proiect, pentru implementarea proiectului „Furnizare de servicii integrate în comunitățile rurale - facilitarea accesului persoanelor vulnerabile la servicii de bază eficiente și de calitate” Cod PIDS/586/PO4/339395, în baza Hotărârii Guvernului nr. 1.336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice.
I. INFORMAȚII GENERALE PRIVIND POSTUL
- Denumirea postului: Mediator școlar
- Cod COR: 235911 mediator școlar
- Nivelul postului: execuție, membru în Echipa Comunitară Integrată (ECI)
- Durata muncii: determinată, pe perioada de implementare a proiectului
- Durata timpului de lucru: 4 ore/zi, 20 de ore/săptămână (timp parțial)
- Locul de desfășurare a activității: sediul Primăriei Comunei Fulga
- Scopul principal al postului: Asigură profesarea de servicii de consiliere educațională în cadrul echipei comunitare integrate, prin aria educației, pentru reducerea suprapunerilor, armonizarea resurselor şi crearea unui proces sustenabil de ieşire din starea de sărăcie şi integrare socială şi economică.
II. Perioada de desfășurare a concursului 
Calendar Complet Concurs
07 octombrie 2026 (Miercuri): Publicarea anunțului de concurs 
08 octombrie – 21 octombrie 2026: Depunerea dosarelor de concurs (până la ora 16:00 în ultima zi)
22 octombrie 2026 (Joi): Selecția dosarelor de înscriere
23 octombrie 2026 (Vineri): Afișarea rezultatelor selecției dosarelor
26 octombrie 2026 (Luni): Depunerea contestațiilor privind selecția dosarelor
27 octombrie 2026 (Marți): Soluționarea contestațiilor și afișarea rezultatelor finale ale selecției
Etapa I: Proba Scrisă
29 octombrie 2026 (Joi): Desfășurarea Probei Scrise
30 octombrie 2026 (Vineri): Afișarea rezultatelor la proba scrisă
02 noiembrie 2026 (Luni): Depunerea contestațiilor pentru proba scrisă
03 noiembrie 2026 (Marți): Soluționarea contestațiilor și afișarea rezultatelor finale ale probei scrise
Etapa II: Interviul
04 noiembrie 2026 (Miercuri): Desfășurarea Interviului
05 noiembrie 2026 (Joi): Afișarea rezultatelor la interviu
06 noiembrie 2026 (Vineri): Depunerea contestațiilor pentru interviu
09 noiembrie 2026 (Luni): Soluționarea contestațiilor și Afișarea Rezultatelor Finale ale Concursului
„Prin excepție, în si„Prin excepție, în situația în care în urma finalizării etapei de selecție a dosarelor și a probei scrise rămâne un singur candidat pentru postul respectiv, acesta poate solicita în scris susținerea interviului în aceeași zi cu afișarea rezultatelor finale ale probei scrise (15 octombrie 2026), sub rezerva acordului membrilor comisiei de concurs.”
III.CONDIȚIILE GENERALE PENTRU PARTICIPARE
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene cu resedinta in Romania
b) cunoaşte limba română, scris şi vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h);
i) îndeplineşte alte condiţii generale în funcţie de specificul postului.
IV. CONDIȚIILE SPECIFICE DE OCUPARE A POSTULUI
1. Studii universitare cu diplomă de licență a oricărei specializări, urmate de un curs de formare profesională cu specializarea de mediator şcolar, recunoscut de Ministerul Educaţiei;
2. Studii medii absolvite cu diplomă de bacalaureat a liceului pedagogic, specializarea mediator școlar;
3. Studii medii absolvite cu diplomă de bacalaureat a oricărui profil liceal, urmate de un curs de formare profesională cu specializarea de mediator şcolar, recunoscut de Ministerul Educaţiei;
- Cunoştinţe de operare calculator: Office (Excel, Word, Power Point) – utilizator independent;
- Abilităţi şi aptitudini: competențe de comunicare, moralitate, perseverenţă, lucru în condiții de stres, atenție la detalii, integrare TIC în educație.
V. DOSARUL DE CONCURS
a) formularul de înscriere la concurs și declarația de consimțământ GDPR;
b) copia actului de identitate (semnată de candidat);
c) copia certificatului de căsătorie sau alt document de schimbare a numelui, după caz;
d) copiile documentelor care atestă nivelul studiilor și specializărilor (inclusiv operare calculator);
e) copiile documentelor care atestă vechimea în muncă/specialitate (carnet de muncă/adeverință);
f) Curriculum Vitae, model comun european;
g) certificat privind cazierul judiciar (sau declarație pe propria răspundere);
h) adeverinţă medicală standard eliberată de medicul de familie (valabilitate max. 6 luni);
i) certificatul de integritate comportamentală (conform Legii nr. 118/2019).
Notă: Copiile vor fi însoțite de originale pentru certificare. Transmiterea electronică se face în format .pdf lizibil.

VI. BIBLIOGRAFIE:
 
1) Sarău, Gheorghe, și Elena Radu. ”Ghidul mediatorului școlar (pentru comunități cu rromi)”. Editura Vanemonde, 2011; 
2) Rotaru, Adriana Maria, Oliver Peyroux, și Mihai Gruia. ”Ghidul mediatorului școlar în România”. Editura Reprograph, 2012; 
3) ”Parteneriat școală-familie-comunitate: Acces la educație pentru grupuri dezavantajate”. Program PHARE 2003, 2006; 
4) Legea învăţământului preuniversitar nr. 198/2023, cu modificările şi completările ulterioare; 
5) Legea nr. 272 din 21 iunie 2004(**republicată**) privind protecția și promovarea drepturilor copilului; 
6) OME.nr.7701/2024 privind aprobarea Metodologiei pentru monitorizarea, evaluarea, identificarea, prevenirea şi combaterea segregarii şcolare în învăţământul preuniversitar; 
7) OMEC nr. 5.701 din 31 iulie 2024 pentru aprobarea Regulamentului-cadru de organizare şi funcţionare a centrelor judeţene/al municipiului Bucureşti de resurse şi asistenţă educaţională, cu modificările şi completările ulterioare; 
8)  Ordinul Ministrului Muncii și Justiției Sociale, Ministrului Sănătății și al Ministrului Educației Naționale nr. 393/630/4236/2017 pentru aprobarea Protocolului de colaborare în vederea implementării serviciilor comunitare integrate necesare prevenirii excluziunii sociale şi combaterii sărăciei
VII. TEMATICĂ:
Particularitățile dezvoltării psihice ale copilului și adolescentului; 
Consilierea educațională individuală și de grup; 
Autocunoaștere și dezvoltare personală; 
Stima de sine și imaginea de sine; 
Comunicare și relaționare interpersonală; 
Managementul conflictelor și medierea conflictelor școlare; 
Bullying, cyberbullying și violență școlară; 
Consilierea părinților; 
Stiluri parentale; 
Orientare școlară și profesională; 
Managementul carierei; 
Prevenirea abandonului școlar și a absenteismului; 
Educația incluzivă; 
Integrarea elevilor cu CES; 
Sănătate mintală și comportamente de risc; 
Parteneriat școală–familie–comunitate; 
Evaluarea psihopedagogică și intervenția educațională; 
Etica și deontologia profesiei de profesor consilier școlar;  
 
VIII. ATRIBUȚIILE POSTULUI 
a)	facilitează dialogul școală-familie-comunitate;
b)	contribuie la menținerea și dezvoltarea încrederii și a respectului față de școală în comunitate și a respectului școlii față de comunitate;
c)	monitorizează copiii de vârstă preșcolară din comunitate, care nu sunt înscriși la grădiniță, și sprijină familia/susținătorii legali ai copilului în demersurile necesare pentru înscrierea acestora în învățământul preșcolar;
d)	monitorizează copiii de vârstă școlară din circumscripția școlară, care nu au fost înscriși niciodată la școală, propunând conducerii școlii soluții optime pentru recuperarea lor și facilitând accesul acestora la programele alternative de învățământ (înscrierea în învățământul de masă la cursuri de zi sau la cursuri cu frecvență redusă, includerea în Programul „A doua șansă“ etc.);
e)	asigură consiliere educațională elevelor gravide și elevilor părinți;
f)	desfășoară consiliere administrativă cu privire la drepturile educaționale și cele privind starea de sănătate, inclusiv cu sprijinul unui mediator sanitar;
g)	asigură participarea tuturor copiilor din comunitate la învățământul preuniversitar obligatoriu, încurajând implicarea părinților în educația copiilor și în viața școlii și facilitând colaborarea dintre echipa comunitară integrată, familie, comunitate și școală;
h)	se implică în informarea și susținerea familiilor pentru accesarea burselor și a altor forme de sprijin financiar acordat elevilor prin unitățile de învățământ;
i)	monitorizează copiii de vârstă preșcolară din comunitate care nu sunt înscriși la grădiniță și sprijină familia/susținătorii legali ai copilului în demersurile necesare pentru înscrierea acestora în învățământul preșcolar;
j)	monitorizează copiii de vârstă școlară, din circumscripția școlară, care nu au fost înscriși niciodată la școală, propunând conducerii școlii, în colaborare cu membrii echipei comunitare integrate, soluții optime pentru recuperarea lor și facilitând accesul acestora la programele alternative de învățământ (înscrierea în învățământul de masă la cursuri de zi sau la cursuri cu frecvență redusă, includerea în Programul „A doua șansă“ etc.);
k)	sprijină organizarea de programe-suport pentru îmbunătățire performanțe școlare (programe de recuperare, programe de intervenție personalizată, programe de tip „A doua șansă“ „Școala de după școală“ etc.);
l)	furnizează alte tipuri de intervenții care sunt în relație cu aria medierii școlare pentru eliminarea/reducerea stării de sărăcie și excluziune socială
Alte atribuții (specifice în cadrul proiectului):
a)	derularea de activități de identificare a persoanelor vulnerabile, prin diverse mecanisme –screening, sesizări, referire;
b)	elaborarea de rapoarte lunare de activitate, după modelul furnizat de UJSS, privind implementarea activității de mediere școlară în cadrul ECI;
c)	participarea la schimburi de experiență și întâlniri locale între lucrătorii comunitari, diverși profesioniști, membri ai structurilor comunitare consultative, reprezentanți ai primăriilor etc;
d)	identificarea de inițiative complementare derulate la nivel comunitar în sfera de activitate, precum și facilitarea cooperării cu alți actori de pe plan local;
e)	participarea la întâlniri periodice (lunare/trimestriale) de instruire și supervizare a membrilor echipei comunitare (în ceea ce privește implementarea instrumentului informatic SCI de identificare și monitorizare a persoanelor vulnerabile, centralizarea și validarea datelor culese la nivel local prin aplicația SCI și raportarea lor lunară în cadrul rapoartelor lunare de activitate; asigurarea managementului de caz și furnizării de servicii sociale cu precădere a celor din pachetul minim de servicii generat de aplicația SCI și în maniera integrată cu ceilalți prestatori de servicii); crearea, activarea și mobilizarea structurilor comunitare consultative (SCC), prin susținerea implicării membrilor SCC în soluționarea cazurilor identificate prin aplicația SCI;
f)	participarea la evenimentele de informare și comunicare organizate în cadrul proiectului; facilitarea diseminării informațiilor cu privire la proiect și a instrumentelor elaborate în cadrul proiectului la nivelul DGASPC / AJPIS/CJRAE/DSP și a rezultatelor aplicării acestora;
g)	asigurarea aplicării la nivel județean a mecanismului operațional de colaborare interinstituțională și de coordonare a  serviciilor comunitare integrate (având în  vedere prevederile Ordinului nr. 2.555/2023/25.017/2.485/4.490/2024 privind modificarea Ordinului ministrului muncii și justiției sociale, al ministrului sănătății și al ministrului educației naționale nr. 393/630/4.236/2017 pentru aprobarea Protocolului de colaborare în vederea implementării serviciilor comunitare integrate necesare prevenirii excluziunii sociale și combaterii sărăciei);
h)	comunicarea cu reprezentanții autorităților administrației publice locale pentru a se asigura de sustenabilitatea activităților din proiect, prin participarea la identificarea unor oportunități de finanțare nerambursabilă și scrierea de proiecte la nivel local.

SERBAN SILVIU NICOLAE

















